open-index/open-wikipedia-markdown huggingface dataset:
אנגלוס עבד א-שאנתי

**אנגלוס עבד א-שאנתי** (ביוונית: **Άγγελος Αμπντλ Χαντί**; בערבית: **انجيلوس عبد الشانتي**) הוא כדורגלן יווני-ירדני המשחק בקבוצת פנצ'איקי מהליגה היוונית השנייה בעמדת הקשר ההתקפי.

## קריירת מועדונים
עבד א-שאנתי התחיל את הקריירה שלו בקבוצת הנוער של פניליאקוס ובגיל 17 הצטרף לטונגידו ההולנדית.

בינואר  עבד א-שאנתי חתם בטרנצ'ין מליגת העל הסלובקית.

בקיץ  עבד א-שאנתי חתם לעונה אחת באולימפיאקוס חרסוניסוס מהליגה היוונית השלישית.

בקיץ  עבד א-שאנתי חתם לחמש עונות בארגוטליס מליגת העל היוונית. בשתי עונותיו הראשונות בקבוצה, עבד א-שאנתי מיעט לשחק. בעונת  הפך לשחקן הרכב בארגוטליס, ששיחקה באותה עונה בליגת המשנה ביוון. באותה עונה רשם 34 הופעות, כבש 4 שערים ובנוסף ארגוטליס חזרה לליגת העל. בסך הכל, עבד א-שאנתי ערך 102 הופעות בקבוצה וכבש 11 שערים.

ביוני  עבד א-שאנתי חתם לשנתיים באירקליס סלוניקי, אך עזב אותה בינואר .

לאחר שעזב את אירקליס, עבד א-שאנתי חתם ב-OFI כרתים מהליגה השלישית. עבד א-שאנתי הבקיע 4 שערים ב-14 משחקים עד סיום העונה, ועזר ל-OFI לעלות לליגה השנייה ועונה לאחר מכן אף לחזור לליגת העל. בינואר  שוחרר מהקבוצה לבקשתו, לאחר שלא קיבל משכורת מספר חודשים.

ב-29 בינואר 2018 עבד א-שאנתי חתם באריס סלוניקי עד לסיום העונה.

באוגוסט  עבד א-שאנתי חתם באייטיטוס ספטה.

ב-24 בינואר 2019 עבד א-שאנתי חתם בלופטטארי ג'ירוקסטרה מליגת העל האלבנית.

## קריירה בינלאומית
עבד א-שאנתי הוא בן לאב ירדני ואם יוונית ולכן, היה זכאי לייצג את שתי המדינות.

ב-7 בדצמבר 2017 עבד א-שאנתי זומן לנבחרת ירדן. ב-25 בדצמבר, עבד א-שאנתי ערך את הופעת הבכורה שלו בנבחרת בתיקו 1-1 נגד .

## תארים
; OFI כרתים
*הליגה היוונית השלישית: 

## קישורים חיצוניים

קטגוריה:כדורגלנים יוונים
קטגוריה:כדורגלנים ירדנים
קטגוריה:קשרי כדורגל יוונים
קטגוריה:קשרי כדורגל ירדנים
קטגוריה:חלוצי כדורגל יוונים
קטגוריה:חלוצי כדורגל ירדנים
קטגוריה:כדורגלני א.ס. טרנצ'ין
קטגוריה:כדורגלני ארגוטליס
קטגוריה:כדורגלני אירקליס סלוניקי
קטגוריה:כדורגלני OFI כרתים
קטגוריה:כדורגלני אריס סלוניקי
קטגוריה:כדורגלני פנצ'איקי
קטגוריה:כדורגלני נבחרת ירדן
קטגוריה:יוונים שנולדו ב-1989
קטגוריה:ירדנים שנולדו ב-1989
אלפין סוג 600

**אלפין סוג 600** (באנגלית: **Elfin Type 600**) היא מכונית מרוץ מתוצרת "Elfin Sports Cars"  האוסטרלית אשר יוצרה בין השנים 1968–1971.

סך הכול יוצרו 26 יחידות.

## מרוצי מכוניות בהשתתפות "אלפין סוג 600"

דגם ה"אלפין סוג 600" פותח כדי להשתתף במירוץ "Australian 1½ Litre Formula"  (עד נפח מנוע 1,500 סמ"ק), אבל מאוחר יותר עבר שינויים מכניים כדי להשתתף בקטגוריות נוספות כגון: "Australian Formula 2" , "Australian National Formula" , "Australian Formula 1" , "Australian Formula 3" , ו-"Formula Ford" .

דגם "אלפין סוג 600" השתתף במרוצים: "1968 Australian One and a Half Litre Championship" , "1971 Australian Formula 2 Championship" , "1972 Australian Formula 2 Championship" , "Australian Formula Ford Championship"  (של השנים 1970–1971), "New Zealand Formula Ford Championship" , (של השנים 1970–1971), "גרנד פרי סינגפור" (בשנת 1968), "Malaysian Grand Prix"  (של השנים 1968–1969), ו-"Australian Hillclimb Championship"  (בשנת 1968).

## דגמי "אלפין סוג 600"
* "Elfin 600B"
* "Elfin 600C"
* "Elfin 600D"
* "Elfin 600E"
* "Elfin 600FF"

## תמונות

קובץ:1971 elfin 600.jpg | "אלפין סוג 600" שנת 1971
קובץ:Elfin 600 of Richard Carter.jpg | "אלפין סוג 600"
קובץ:Elfin 600FF 1972.JPG | "אלפין סוג 600" שנת 1971 דגם "FF"
קובץ:Elfin 600E Graham Ruckert.jpg | "אלפין סוג 600" דגם "E"
קובץ:Elfin 600c repco.jpg | "אלפין סוג 600" דגם "c"


## ראו
* מרוץ מכוניות
* אלפין MR5
* אלפין סוג 100 מונו
* אלפין סוג 3 קלאבמן
* אלפין 622/623

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1968
קטגוריה:מכוניות מרוץ
קטגוריה:כלי רכב המיוצרים באוסטרליה
600
ברונו טש

[ממוזער|מכלים ריקים של ציקלון בה שנמצאו על ידי הרוסים במחנה הריכוז [אושוויץ לאחר מלחמת העולם השנייה]] 
**ברונו אמיל טש** (14 באוגוסט 1890 - 16 במאי 1946) היה כימאי וממציא גרמני, אשר יחד עם גרהרד פיטרס ווולטר הירט, גילה את גז הציקלון בה שנועד במקור להשמיד מזיקים, ושימש את גרמניה הנאצית ברצח היהודים בשואה. טש היה הבעלים של Tesch & Stabenow, חברת הדברה שייסד בשנת 1924 יחד עם פול סטבנוב בהמבורג, שהייתה הספק העיקרי של גז הציקלון בה למחנות ההשמדה הנאציים.

לאחר תום מלחמת העולם השנייה נעצר טש על ידי הבריטים באשמת פשע מלחמה, נשפט והוצא להורג.

## ילדותו והשכלה
טש נולד ב-14 באוגוסט 1890 בברלין. הוא למד מתמטיקה ופיזיקה במשך סמסטר אחד בשנת 1910 באוניברסיטת גטינגן בטרם עבר ללמוד כימיה באוניברסיטת ברלין וקיבל תואר בשנת 1914. לאחר מכן החל לעבוד במכון קייזר וילהלם.

## ציקלון בה
טש, יחד עם כמה כימאים אחרים, במימון אי גה פארבן החלו במחקר אודות מימן ציאנידי. במהלך מחקרם הם גילו כי מימן ציאנידי יכול להפוך למוצק.

בשל העובדה כי הפטנט על הגילוי נרשם רק על שמו של אחד הממציאים, חברת Tesch & Stabenow לא ייצרה ציקלון בה ולא כל כימיקל אחר, והחברה עסקה בעיקר בחיטוי.

בשנת 1925, קיבלה החברה את זכויות השיווק הבלעדיות להפיץ את קוטל החרקים בכל רחבי השטח שממזרח לנהר האלבה. בשנת 1927 עזב סטבנוב את החברה, ולאחר מכן התחלקה הבעלות על החברה כך: 45% לטש ו-55% לדגש. בשנת 1942 טש עתיד לקבל את כל הבעלות על החברה.

## מעצרו, המשפט וההוצאה להורג
טש נחקר לראשונה בהמבורג על ידי הכימאי והקפטן הבריטי וולטר פרויד. פרויד לווה באמיל סאהם, מנהל החשבונות לשעבר של טש. סאם טען כי ראה תזכיר בדבר התכתבות בין טש לקצין ורמאכט אודות השימוש בציקלון בה על בני אדם. טש נעצר על ידי השלטונות הבריטיים ב-3 בספטמבר 1945 ושוחרר ב-1 באוקטובר, אם כי זמן קצר לאחר מכן נעצר שוב, ב-6 באוקטובר 1945.

טש נשפט בפני בית המשפט הצבאי הבריטי בהמבורג בין ה-1-8 במרץ. שני הנאשמים הנוספים שהיו עמו היו קרל וויינבכר ויואכים דרוסין, טכנאי הגזים הראשון של החברה.

התביעה טענה כי הציקלון בה שימש "להשמדה שיטתית של בני אדם אשר בסה"כ מספרם עומד על 6 מיליון, אשר 4.5 מיליון מהם הושמדו על ידי ציקלון בה במחנה ריכוז אחד בלבד, המכונה אושוויץ/בירקנאו". (הנתון של 4.5 מיליון קורבנות התבסס על הערכות סובייטיות שפורסמו מיד לאחר המלחמה).

הטענה הייתה כי טש סיפק גז רעיל ששימש להשמדתם של בני אדם רבים, ובראשם היהודים, והפר את דין המלחמה, וכי "בניגוד לסעיף 46 לאמנת האג משנת 1907.

בתום המשפט הרשיע בית המשפט את טש ווויינבכר וגזר עליהם עונש מוות; דרוסין זוכה. טש הוצא להורג ב-16 במאי 1946 בתלייה בכלא המלין.

## ראו גם

* ציקלון בה
* אי גה פארבן
* משפט אי גה פארבן

## קישורים חיצוניים

## הערות שוליים

קטגוריה:כימאים גרמנים
קטגוריה:פושעי מלחמה נאצים שהוצאו להורג
קטגוריה:גרמנים שנולדו ב-1890
קטגוריה:גרמנים שנפטרו ב-1946
ארם אנדוניאן

**ארם אנדוניאן** (בארמנית: **Արամ Անտոնեան**; 1875 – 23 בדצמבר 1951) היה עיתונאי, היסטוריון וסופר ארמני.

## ביוגרפיה
אנדוניאן נולד בקונסטנטינופול, שם ערך את העיתונים "Luys" (אור), "Dzaghik" (פרח) ו-"Surhandak" (מבשר). לאחר מכן שירת במחלקת הצנזורה הצבאית של האימפריה העות'מאנית. הוא נעצר בהוראת שר הפנים טלעת פאשה בערבו של ה-24 באפריל 1915 ובכך הצטרף למספר הרב של האינטלקטואלים הארמנים שגורשו מהבירה קונסטנטינופול. אנדוניאן גורש לצ'נקירי , אולם במחצית הדרך הוחזר לאנקרה וגורש שוב למחנות בראס אל-עין ומסקנה (Meskene). אך אנדוניאן שרד במחתרת בעיר חלב שבסוריה. כאשר כוחות בריטיים כבשו את העיר, בכיר טורקי נמוך-דרג, נעים ביי, שיתף פעולה עם ארם אנדוניאן בפרסום זיכרונותיו – תיאור גירושם של הארמנים. "זיכרונות נעים ביי" פורסמו בשנת 1920, ולפעמים מכונים "מברקי אנדוניאן" או "מברקי טלעת פאשה". המברקים מתיימרים להוות הוכחה ישירה שרצח העם הארמני בשנים 1915–1917 היה מדיניות של הממשלה העות'מאנית. הם הוצגו כהוכחה במשפט של סוגומון טהליריאן.

על פי הפרופסור רוברט מלסון , המתמחה ברצח עם, דיווחו של אנדוניאן על הגירושים ורציחות הארמנים שלאחר 1915 הוא מכריע לגבי המחקר של תקופה זו.

בין השנים 1928–1951 ניהל אנדוניאן את ספריית נובאר (Nubarian Library) בפריז, והצליח להחביא ולהציל את רוב האוסף במהלך הכיבוש הגרמני של פריז.

אנדוניאן נפטר בפריז ב-23 בדצמבר 1951.

## חיבוריו
* ביוגרפיה של אלכסנדר שירוואנזאדה  (Շիրվանզադէ), קונסטנטינופול, 1911.
* "ההיסטוריה המאוירת השלמה של המלחמה הבלקנית" (5 כרכים, 1912–1913), יצאה לאור במקור בארמנית (Պատկերազարդ ընդարձակ պատմութիւն Պալքանեան պատերազմին), לאחרונה יצאה לאור מהדורה בטורקית.
* "באותם ימים חשוכים" (Այն սեւ օրերուն), בוסטון, 1919.
* "הפשע הגדול" (Մեծ Ոճիրը), בוסטון, 1921.
* "זיכרונות נעים ביי", לונדון, 1920.

## לקריאה נוספת

* Soulahian-Kuyumjian, Rita. The Survivor: Biography of Aram Andonian. London: Gomidas Institute, June 9, 2010


## קישורים חיצוניים

קטגוריה:ניצולי רצח העם הארמני
קטגוריה:סופרים ארמנים
קטגוריה:עיתונאים
קטגוריה:מהגרים לצרפת
קטגוריה:כותבי זיכרונות
קטגוריה:ילידי 1875
קטגוריה:נפטרים ב-1951
לוקומוטיבה זאגרב

**מועדון הכדורגל לוקומוטיבה זאגרב** (בקרואטית: **Nogometni klub Lokomotiva Zagreb**) הוא מועדון כדורגל מהעיר זאגרב, המשחק בליגת העל הקרואטית.

## היסטוריה
המועדון נוסד בשנת 1914 כמועדון **ויקטוריה** (Željezničarski športski klub "Victoria"). תקופת ההצלחה היחידה שלה עד כה הייתה בסוף שנות הארבעים של המאה העשרים ותחילת שנות החמישים של המאה העשרים כשמאז המועדון התמודד ברוב העשורים מאז בליגות הנמוכות.

בשנת 1945 המועדון אומץ על ידי חברת הרכבות ומאז נושא את השם "לוקומוטיבה" על שם קטר רכבת, "לוקומוטיב".

באמצע שנות האלפיים לוקומוטיבה הפכה לקבוצת המילואים של דינמו זאגרב. בין 2007 ו-2009 העפילה במשך שלוש שנים רצופות מהליגה הרביעית לליגה הבכירה ביותר במדינה.

המועדון נשאר קבוצת המילואים של דינמו באופן לא רשמי גם כששיחק נגד דינמו, דבר שעורר מחלוקות רבות.

עונת 2012/2013 הייתה אחת המוצלחות בתולדות המועדון מאז 1990, כשלוקומוטיבה העפילה עד לשלב גמר הגביע הקרואטי וסיימה במקום השני בטבלת אליפות ליגת העל הקרואטית.

## שמות הקבוצה
*1914: ויקטוריה
*1919: ז'לזניצ'ר
*1941: ה.ג'.ש.ק
*1945: לוקומוטיבה
*1946: כוכב לוקומוטיבה
*1947: לוקומוטיבה

## לוקומוטיבה במפעלים האירופיים

## אצטדיון הקבוצה
הקבוצה אירחה את משחקי הבית באצטדיון של דינמו, אצטדיון מקסימיר, במשך כמה שנים לפני המעבר לאצטדיון זאגרב, שממוקמת בשכונת קראניצ'ביסה, לאחר שהאצטדיון בנובי זאגרב, ששימש אותו בעבר, לא עמד בתקני הליגה.

## קישורים חיצוניים

*  

* פרופיל באתר UEFA.com
* פרופיל באתר Sportnet.hr 

קטגוריה:קבוצות כדורגל קרואטיות
קטגוריה:זאגרב: מועדוני כדורגל
קטגוריה:קבוצות כדורגל שהוקמו ב-1914
ABC (שיר)

**ABC** הוא שיר הנושא מתוך אלבום האולפן השני של חמישיית הג'קסונים. השיר יצא כסינגל ב-20 בפברואר 1970 ונכנס ישירות למקום הראשון במצעד הבילבורד הוט 100, כשהוא תופס את מקומו של השיר "Let It Be" של להקת הביטלס. השיר נכנס למקום הראשון גם במצעד שירי הנשמה, מקום בו שהה 4 שבועות רצופים.

מבנה השיר והקצב דומים מאוד ללהיט הקודם של הלהקה "I Want You Back". הלהקה ביצעה את "ABC" בתוכנית הטלוויזיה "American Bandstand" (21 בפברואר 1970), המופע של אד סאליבן (10 במאי 1970), המופע של פליפ וילסון (4 בנובמבר 1971). השיר נחשב לאחד מסמליה הבולטים של הלהקה. יש הרואים בו את אחד משירי הדיסקו הראשונים.

במהלך השנים נכלל השיר במספר אלבומי אוסף שהוציאה חברת מוטאון: "Greatest Hits"  (1971), "Anthology"  (1976), "Boogie"  (1979), "Soulsation!"  (1995), "Jackson 5: The Ultimate Collection"  (1995), "The Very Best of The Jacksons"  (2004).

בשנת 2017 נכנס השיר להיכל התהילה של הגראמי יחד עם 24 שירים נוספים.

## ביקורות

### רשימות כל הזמנים

## קישורים חיצוניים

* סקירת השיר כולל גלריית עטיפות שונות באתר jackson5abc.com.

## הערות שוליים

קטגוריה:שירי חמישיית הג'קסונים
קטגוריה:שירים באנגלית
קטגוריה:שירים על בית ספר
קטגוריה:שירים על שפה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת מוטאון
דילן אוודראוגו

**דילן אוודראוגו** (בצרפתית: **Dylan Ouédraogo**; נולד ב-22 ביולי 1998) הוא כדורגלן בורקינאי המשחק בלוון בעמדת הבלם.

## קריירה
אוודראוגו הגיע למחלקת הנוער של מונקו בשנת  ושנה לאחר מכן הצטרף לקבוצת המילואים שלה.

ב-4 באוגוסט 2018 אוודראוגו חתם באפולון לימסול מליגת העל הקפריסאית. ב-28 בספטמבר אוודראוגו ערך את הופעת הבכורה שלו בקבוצה בניצחון 0-5 נגד אנוסיס נאון פראלימני.

אוודראוגו שנולד בצרפת להורים מהגרים מבורקינה פאסו, החליט לנצל את שורשיו ולייצג את בורקינה פאסו בזירה הבינלאומית. ב-24 במרץ 2017, אווראוגו ערך את הופעת הבכורה שלו בנבחרת בהפסד 2-0 ל.

## קישורים חיצוניים

קטגוריה:כדורגלנים בורקינאים
קטגוריה:בלמי כדורגל בורקינאים
קטגוריה:כדורגלני אפולון לימסול
קטגוריה:כדורגלני לוון
קטגוריה:מרסיי: כדורגלנים
קטגוריה:כדורגלני נבחרת בורקינה פאסו
קטגוריה:בורקינאים שנולדו ב-1998
ספרי הקודש של האסלאם

**ספרי הקודש של ה[[אסלאם]]** הם הספרים הכוללים, על פי המסורת האסלאמית, את דברו של אללה לשליחיו.

על פי האמונה האסלאמית, הציוויים והעצות שבספרי הקודש מהווים הדרכה לחיים, שמי שמקיים אותה זוכה לחיי אושר, בעולם הזה ובעיקר בעולם הבא. חובתו של המאמין היא לקבל את תוכנם של הספרים ללא פקפוק, מפני שתוכנם נמסר מאללה לנביאים, וכל דבריהם מצדיקים זה את זה. בפסוק 25 מ"סורת אל-אנביאא" (פרק 21, "הנביאים") נאמר: "לא שלחנו לפניך שליח בלי שגילינו לו לאמור: אין אלוה זולתי, על כן עבדוני". עם זאת, ישנם הבדלים בין זרמים שונים באסלאם בפרשנות של ההלכות ותקנות הדת.

## ספרי הקודש הנזכרים ב[[הקוראן|קוראן]]
### ספרי אברהם
על פי המסורת, ספרים אלה נמסרו לאברהם אבינו. אלה היו ספרי משלים ועצות להדרכת בני האדם. בפסוקים 16-19 מ"סורת אל-אעלא" (פרק 87, "העליון") נאמר: "ואולם אתם מחשיבים את העולם הזה, אף שהעולם הבא עדיף ונשאר לתמיד. אכן (נזכר) בספרי הקודש הקודמים המקוריים, ספרי אברהם ומשה".

### התורה
ספר התורה נמסר למשה, וכולל ההלכה וציוויים. בפסוק 44 מ"סורת אל-מאידה" (פרק 5, "השולחן הערוך") נאמר: "אנחנו הורדנו את התורה, ובה הדרכה ואור".

### המזמורים

מזמורי דוד, ספר שמסר אללה לדוד, הנחשב באסלאם לנביא מנביאי בני ישראל. בפסוק 55 מ"סורת אל-איסראא" (פרק 17, "המסע הלילי") נאמר: "ולדוד נתנו את הזאבור".

### הבשורה

זה הספר שמסר אללה לישוע בן מרים, שגם הוא נחשב באסלאם לנביא (ושמו בערבית עיסא). על פי האמונה, מסר אללה בקוראן חלק מהצווים וההלכות שנמסרו ב"בשורה", ושבאו כמתקנים או משלימים לדיני והלכות התורה. אללה אמר בפסוק 50 מ"סורת אל עמראן" (פרק 3, "בית עמראן"): "ומאשר את מה שבין ידי מהתורה (שנמסרה לנביא משה), והתיר לכם חלק ממה שנאסר עליכם".

### הקוראן

על פי אמונת האסלאם, הקוראן כולל את דברי אללה שנמסרו לשליחו מוחמד על ידי המלאך גבריאל בשפה ערבית צחה מאוד. הוא כולל פסוקים רבים המתארים אותות וניסים, דברי מדע, מספרים וביטויי קודש. על פי האמונה, מי שקורא פסוקים ממנו, ואפילו אותיות בודדות, אללה משלם לקורא כגמולו בעבור קריאתו. הקוראן נחשב כטקסט שהועבר באופן מסודר ומדויק מדור לדור. הקוראן מתחיל ב"סורת אל-פאתיחה", ומסתיים ב"סורת אל-נאס". בקוראן 114 סורות.

ניתן לסכם את הקשר של הקוראן לספרי הקודש הקודמים לו בנאמר בפסוק 48 מ"סורת אל-מאידה" (פרק 5, "השולחן הערוך"): "והורדנו אליך (מוחמד) את הספר (הקוראן), עם הצדק, והוא מאשר את הספרים (המקוריים) שהורדו לפניו ומכיל אותם". כך, הקוראן מאשר את אשר נמסר בספרים לפניו, מכחיש את הזיופים ואת השינויים, וכן הוסיף ושינה חלק מההלכות בספרי הקודש השונים, כדי שיתאימו לכל זמן ולכל מקום.

## תכליתם של ספרי הקודש
על פי התפיסה האסלאמית, התכלית של ספרי הקודש היא:
# להדריך את בני האדם לדרך הישר
# לתמוך בדברי השליחים
# להסביר את דרכו של אללה, דרך הישר
# להגשים את אושר האנושות בעולם הזה ובעולם הבא
# שלא יהיו לבני האדם תירוצים ותוכחה כלפי אללה ביום הדין

## לקריאה נוספת
* פרופ' יעקב שביט, ד"ר דפנה מוסקוביץ, צאלח סואעד. **כתבי הקודש באסלאם - הקוראן וספרות החדית' ** http://www.lib.cet.ac.il/pages/item.asp?item=10583
* Ashqar, Umar Sulayman. **The world of the noble angels: in the light of the Quʼran and Sunnah** https://www.worldcat.org/oclc/190845874. Riyadh, Saudi Arabia, English 2nd ed.
* El-Zein, Amira. **Islam, Arabs, and the intelligent world of the jinn** https://www.worldcat.org/oclc/318874301. Syracuse, N.Y.: Syracuse University Press, 1st ed, 2009

## קישורים חיצוניים

## הערות שוליים

*
קטגוריה:תאולוגיה אסלאמית
יחסי פקיסטן–צ'כיה

ממוזער|שגרירות פקיסטן בפראג
**יחסי פקיסטן–צ'כיה** הם היחסים הדיפלומטיים הרשמיים שבין **[[פקיסטן|הרפובליקה האסלאמית של פקיסטן]]** לבין **[[צ'כיה|הרפובליקה הצ'כית]]**. היחסים הדיפלומטיים של פקיסטן עם צ'כוסלובקיה כוננו ב-27 בספטמבר 1950 ונותקו עם התפרקות המדינה. פקיסטן כוננה מחדש את היחסים עם צ'כיה עצמה בשנת 1991.

## סחר
הסחר הבילטרלי בין שתי המדינות נע מדי שנה באזור 100 מיליון דולר אמריקאי ללא שינויים משמעותיים. הייצוא הצ'כי המשמעותי ביותר לפקיסטן הוא טקסטיל ובפער לא גדול ממנו נמצא עור בעלי החיים. לעומת זאת, הייצוא הפקיסטני המשמעותי ביותר לצ'כיה הוא הנייר, לאחריו נמצא הציוד החשמלי והאלקטרוני דוגמת מחשבים ונורות.

## נציגויות דיפלומטיות
* פקיסטן מיוצגת בצ'כיה בדרג השגרירות באמצעות שגרירות שהיא מחזיקה בפראג, בירת המדינה.
* צ'כיה מיוצגת בפקיסטן בדרג השגרירות באמצעות שגרירות שהיא מחזיקה באסלאמבאד, בירת המדינה. צ'כיה מיוצגת בפקיסטן גם בדרג הקונסולרי באמצעות שתי קונסוליות שהיא מחזיקה בערים: קראצ'י, ולאהור.

## שיתוף פעולה ביטחוני
פקיסטן וצ'כיה חתמו על מזכר הבנות על מנת להעלות את רמת שיתוף הפעולה הביטחוני שבין שתי המדינות. שר הביטחון הפקיסטני, עבדול קאיום ג'טוי, ביקר בצ'כיה ונפגש עם סגן ראש ממשלת צ'כיה ושר ההגנה מרטין בארטאק על מנת לחתום על המזכר בטקס רשמי. בשנת 2016 ערכו צבא צ'כיה וצבא פקיסטן אימונים משותפים בפיקודו של הצבא הפקיסטני.

בשנת 2017 חתמה החברה הממשלתית Česká zbrojovka על הסכם שיתוף פעולה עם Pakistan Ordnance Factories, מקבילתה בפקיסטן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Third Album

**Third Album** הוא אלבום האולפן השלישי של "חמישיית הג'קסונים" שיצא לאור בשנת 1970 בחברת מוטאון. הסינגל "I'll Be There" היה השיר הרביעי של הלהקה שהגיע למקום הראשון במצעד באותה השנה. "Mama's Pearl", הסינגל השני מתוך האלבום הגיע בשיאו למקום השני. בנוסף נכללו באלבום שירים עם נגיעות אוטוביוגרפיות כגון "Goin' Back to Indiana" ו-"Darling Dear".

האלבובם הגיע למקום הרביעי במצעד הבילבורד הוט 100 ולמקום הראשון במצעד שירי הרית'ם אנד בלוז. האלבום מכר למעלה מ-6 מיליון עותקים ונחשב לאחד מהאלבומים הנמכרים ביותר של הלהקה.

## ביקורת
לינדזי פלנר מהאתר Allmusic כתבה כי האלבום מספק את "הצליל של מוטאון שלא ניתן לטעות בו ומרחיב אותו בדיוק במידה כדי לכלול גם השפעות ממקורות אחרים".

## הוצאה מחודשת
חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". האלבום "ABC" יצא על תקליטור יחד עם האלבום "Maybe Tomorrow" בו נכללו שני שירים כבונוס: "Sugar Daddy", שיר שנוסף לאלבום האוסף של הלהקה שיצא בשנת 1971 והשיר "I'm So Happy" שיצא כבי סייד שלא אותו השיר.

## רשימת השירים

## קישורים חיצוניים

## הערות שוליים

קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומי חברת מוטאון
יחסי אוזבקיסטן – הממלכה המאוחדת

ממוזער|שגרירות אוזבקיסטן בלונדון
**יחסי אוזבקיסטן – הממלכה המאוחדת** הם יחסי החוץ שבין **[[אוזבקיסטן|רפובליקת אוזבקיסטן]]** לבין **[[הממלכה המאוחדת|הממלכה המאוחדת של בריטניה הגדולה וצפון אירלנד]]**.

הממלכה המאוחדת מחזיקה שגרירות בטשקנט, ושגרירה הנוכחי באוזבקיסטן הוא כריסטופר אלן. אוזבקיסטן מחזיקה שגרירות בלונדון, ושגרירה הנוכחי בממלכה המאוחדת הוא אוטאקוב אכברוב.

## היסטוריה
בשנת 1402, אב האומה הגדול של האוזבקים, טימור לנג, ובנו מירשנה, שלחו למלך הנרי הרביעי באנגליה, מכתבים המציעים לשני העמים לכונן יחסי ידידות ולפתח ענייני סחר. לנג שלח את הארכיבישוף הנוצרי, ג'ון מסולטניה, כשליח העם האוזבקי לאנגליה ולצרפת. כעבור זמן מה, הנרי הרביעי הביע נכונות לשיתוף פעולה עם האימפריה הטימורית. מכתבים אלו היוו את הקשר הדיפלומטי הראשון הרשמי בין העמים, אם כי יחסי הסחר בין המדינות החלו עוד לפני כן, עקב מעבר הבריטים בנתיבי הסחר בדרך המשי.

הממלכה המאוחדת הכירה בעצמאותה של אוזבקיסטן ב-31 בדצמבר 1991. שתי המדינות כוננו יחסים דיפלומטיים רשמיים ב-18 בפברואר 1992. בנובמבר 1993, אסלאם קרימוב ביקר בממלכה המאוחדת, ביקור זה היווה צעד חשוב בפיתוח דו השיח הפוליטי שבין המדינות. במהלך הביקור נחתמו ארבעה הסכמים דו צדדיים, יחד עם שלושה מזכרי הבנות שנחתמו בטשקנט על ידי דאגלס הארד.

מספר רב של משלחות בדרגות שונות מבקרות בקביעות בשתי המדינות, מעל 40 משלחות בריטיות ביקרו באוזבקיסטן. כמו כן, משרדי החוץ מנהלים דיאלוגים פוליטיים בסוגיות הנוגעות לאפגניסטן. ב-19 עד 22 בנובמבר 2013, משלחה אוזבקית ביקרה בממלכה המאוחדת, משלחה זו היוותה צעד חשוב בחיזוק היחסים בין המדינות.

## יחסים כלכליים
בשנת 2016, אוזבקיסטן ייצאה לממלכה המאוחדת סחורה בשווי 2.64 מיליון דולר אמריקאי. נתחים גדולים מהסחורה הם גרוטאות מתכת יקרות, עתיקות, פסלים, ציורים, בעלי חיים, מנועי הצתה, ירקות ומוצרי כותנה. לעומתה, הממלכה המאוחדת ייצאה לאוזבקיסטן סחורה בשווי 43.8 מיליון דולר אמריקאי. נתחים גדולים מהסחורה הם מוצרי חשמל, מכשירים, כלי תחבורה, מוצרי גומי ופלסטיק ומוצרי מזון.

## קישורים חיצוניים

* יחסי המדינות, באתר uzbek
* יחסי המדינות, באתר השגרירות האוזבקיסטן בממלכה המאוחדת 
* אתר השגרירות הבריטית באוזבקיסטן

## הערות שוליים

קטגוריה:ערכים ללא קטגוריות פיזיות - יחסי חוץ
הדיוויזיה ה-164 (ורמאכט)

**הדיוויזיה ה-164** (בגרמנית: **164. Infanterie-Division**) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה בבלקן ובכרתים, ולאחר מכן לחמה במערכה בצפון אפריקה.

## היסטוריה
הדיוויזיה הוקמה ב-27 בנובמבר 1939, והועמדה תחת פיקוד קונרד האסה, ובמהלך המערכה על צרפת לחמה כחלק מהארמייה התשיעית. בינואר 1941 הועברה הדיוויזיה לרומניה, וב-9 באפריל 1941 היא נטלה חלק במערכה על יוון, כחלק מהארמייה ה-12 בפיקודו של וילהלם ליסט. הדיוויזיה השתתפה בכיבוש סלוניקי, ולאחר מכן נשארה שם כחיל כיבוש.

בספטמבר אותה שנה הועברה הדיוויזיה ליוגוסלביה, ובנובמבר 1941 היא הועברה לכרתים, שם שונה שמה ב-10 בינואר 1942 ל**דיוויזיית הביצורים כרתים**. ב-15 באוגוסט 1942 נשלחה הדיוויזיה לטוברוק, ושמה שונה ל**הדיוויזיה הקלה אפריקה ה-164**. הדיוויזיה לחמה בגבורה בקרב אל עלמיין, ולאחר מכן נסוגה לתוניסיה. בהמשך לחמה הדיוויזיה בקרבות המערכה בתוניסיה, וב-12 במאי 1943 נכנעו כוחות הדיוויזיה לבעלות הברית, יחד עם שאר כוחות קבוצת ארמיות אפריקה.

## מפקדים
* קונרד האסה (27 בנובמבר 1939 - 10 בינואר 1940)
* יוזף פולטמן (10 בינואר 1940 - 10 באוגוסט 1942)
* קרל-הנס לונגרסהאוזן (10 באוגוסט 1942 - 31 באוגוסט 1942)
* הרמן הנס הקר (31 באוגוסט 1942 - 9 בספטמבר 1942)
* קרל-הנס לונגרסהאוזן (9 בספטמבר 1942 - 6 בדצמבר 1942)
* זיגפריד וסטפאל (6 בדצמבר 1942 - 1 בינואר 1943)
* קורט פון ליברשטיין (1 בינואר 1943 - 16 בינואר 1943)
* בקר (16 בינואר 1943 - 17 בפברואר 1943)
* פריץ קראוזה (17 בפברואר 1943 - 13 במרץ 1943)
* קורט פון ליברשטיין (13 במרץ 1943 - 12 במאי 1943)

## קישורים חיצוניים
* הדיוויזיה ה-164 באתר lexikon-der-wehrmacht 
* דיוויזיית הביצורים כרתים באתר lexikon-der-wehrmacht 
* הדיוויזיה הקלה אפריקה ה-164 באתר lexikon-der-wehrmacht 

164
כפר שחליים

**כפר שחליים** (גם **כפר שיחלים** ו**כפר שיחלייא**) הייתה עיירה יהודית גדולה בשפלת יהודה, אשר נזכרת מספר פעמים בספרות חז"ל, וכן במקורות מאוחרים יותר. נראה כי שכנה באזור קריית גת של ימינו.

העיירה נזכרת בתלמוד הבבלי, בתלמוד הירושלמי ובמדרש איכה רבה כעיירה יהודית גדולה מאוד ביהודה שחרבה במהלך מרד בר כוכבא, לצד כפר ביש וכפר דיכרין:

מקור שם היישוב, הנעוץ בצמח השחליים שגודל באותה התקופה בארץ ישראל, מוסבר גם בתלמוד הירושלמי כך:  (ולמה הוא נקרא כפר שחליים? כיוון שבניהם רבו כמו צמח השחליים).

באונומסטיקון של אוסביוס מראשית המאה הרביעית לספירה, הוזכר יישוב בשם **Σααλείμ** (סאאליים), כשבעה מיל ממערב לבית גוברין, אם כי האונומסטיקון מתייחס לעיר "שַׁעֲלִים" המוזכרת ב.

הגאוגרף בן ימי הביניים יאקות אל-חמאווי הזכיר באזור שפלת יהודה יישוב בן זמנו בשם **סחלין**. יישוב בשם זה נזכר גם במכתב צלבני משנת 1136 לספירה. הרמז המאוחר ביותר להשתמרות השם הוא שם היישוב **מנשיית א-סחלין** שתועד במפקד העות'מאני משנת 1596, ואשר מתייחס ככל הנראה לעראק אלמנשיה שבאזור קריית גת של ימינו. בסמוך ממזרח לאזור זה מצויות גם ח'רבת ד'כרין וחורבת בורגין, המזוהות בהתאמה עם כפר דיכרין ועם כפר ביש הנזכרות לצד כפר שחליים במקורות חז"ל.

## לקריאה נוספת
* יואל אליצור, **שמות מקומות קדומים בארץ ישראל השתמרותם וגלגוליהם**, הוצאת האקדמיה ללשון העברית ויד יצחק בן-צבי, ירושלים, תשע"ב, עמ' 433.
* בועז זיסו, **היישוב הכפרי בהרי ושפלת יהודה משלהי תקופת הבית השני עד לדיכוי מרד בר-כוכבא**, עבודת דוקטורט, האוניברסיטה העברית ירושלים.

## הערות שוליים

קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:שפלת יהודה
קטגוריה:ארץ ישראל ביהדות
כפר ביש

**כְּפַר בִּישׁ** הייתה עיירה יהודית גדולה בשפלת יהודה, אשר נזכרת מספר פעמים בספרות חז"ל וכן בכתבי יוסף בן מתתיהו.

הראשון להזכירה הוא יוסף בן מתתיהו, בספרו מלחמות היהודים, שם הוא מציין כי במהלך המרד הגדול, אספסיאנוס הטיל מצור על עיר זו באמצעות מפקדו קראליוס, אשר עמד בראש חיל רגלים ופרשים שערך מסע כיבוש של שפלת יהודה. לדברי יוסף בן מתתיהו, חומת העיר הייתה חזקה מאוד, ועל כן ציפו הרומאים כי המצור יארך זמן רב, אך במפתיע נכנעו בני העיר והסגירו עצמם לידי הרומאים.

במקורות חז"ל, נזכר היישוב בתלמוד הבבלי, בתלמוד הירושלמי ובמדרש איכה רבה כעיירה יהודית גדולה מאוד ביהודה שחרבה במהלך מרד בר כוכבא, לצד כפר שחליים וכפר דיכרין:

הארכאולוגים בועז זיסו ואמיר גנור הציעו לזהות את כפר ביש עם חורבת בורגין שבפארק עדולם בשפלת יהודה, הן בשל ביצוריה המרשימים והממצאים מתקופת המרידות, הן בשל קרבתה לחורבת עתרי המזוהה עם "כפתרא" הנזכרת אצל יוסף בן מתתיהו כסמוכה לכפר ביש, והן בשל השתמרות השם "ביש" בחורבה קטנה השוכנת מדרום לחורבה זו – **ח'רבת אלביס**.

## לקריאה נוספת
* י' אליצור, **שמות מקומות קדומים בארץ ישראל השתמרותם וגלגוליהם**, הוצאת האקדמיה ללשון העברית ויד יצחק בן-צבי, ירושלים, תשע"ב, עמ' 433.
* ב' זיסו, **היישוב הכפרי בהרי ושפלת יהודה משלהי תקופת הבית השני עד לדיכוי מרד בר-כוכבא**, עבודת דוקטורט, האוניברסיטה העברית ירושלים.

## הערות שוליים

קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:שפלת יהודה
כפר דיכרין

**כפר דִּיכְרִין** (גם **כפר דיכריא** ו**כפר דכריא**) הייתה עיירה יהודית גדולה בשפלת יהודה, אשר נזכרת מספר פעמים בספרות חז"ל.

העיירה נזכרת בתלמוד הבבלי, בתלמוד הירושלמי ובמדרש איכה רבה כעיירה יהודית גדולה מאוד ביהודה שחרבה במהלך מרד בר כוכבא, לצד כפר שחליים וכפר ביש:

מקור שמו של היישוב לפי חז"ל הוא אפוא סברה לפיה נשות היישוב הולידו בעיקר בנים זכרים.

היישוב הקדום מזוהה כיום עם האתר הארכאולוגי הגדול **ח'רבת ד'כרין** שבשפלת יהודה, בסמוך מצפון מערב לקיבוץ בית ניר, בו ממצאים מן התקופה הרומית.

על שמה של העיירה הקדומה קרוי נחל דיכרין, שראשיתו בח'רבת ד'כרין, והוא עובר תחת כביש 6.

## קישורים חיצוניים

## הערות שוליים

קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:שפלת יהודה
קווין נוקס

**קווין נוקס השני** (באנגלית **Kevin Knox II**; נולד ב-11 באוגוסט 1999) הוא כדורסלן אמריקאי, המשחק בעמדות הסמול פורוורד והפאוור פורוורד.

## ראשית חייו
נוקס נולד וגדל בפיניקס שבאריזונה. אביו היה שחקן פוטבול מקצועי, אשר שיחק באריזונה קרדינלס מליגת ה-NFL בעונת 1994. נוקס למד ב'תיכון הקתולי של טמפה', ובשנתו האחרונה בקבוצת הכדורסל של התיכון זכה בפרס שחקן התיכונים המצטיין בפלורידה ('Florida Mr. Basketball') ונבחר להשתתף במשחק מקדונלד'ס אול-אמריקן. עם סיום לימודיו בתיכון עבר נוקס לשחק באוניברסיטת קנטקי שם השיג ממוצעים של 15.6 נקודות ו-5.4 ריבאונדים למשחק. בסיום עונתו היחידה באוניברסיטה נבחר לחמישיית העונה במחוז הדרום-מזרחי (SEC), וכן נבחר לפרשמן השנה של המחוז.

## קריירה ב-NBA
בשנת 2018 נרשם נוקס לדראפט ה-NBA, ונבחר בבחירה התשיעית על ידי ניו יורק ניקס. לאחר עונת רוקי מרשימה, במהלכה קלע 12.8 נקודות בממוצע למשחק, הציג יכולת מאכזבת בעונתו השנייה, עם ממוצע של 6.4 נקודות למשחק ב-35.9% קליעה מהשדה בלבד.

ב-13 בינואר 2022 הועבר בטרייד לאטלנטה הוקס תמורת קאם רדיש וסולומון היל.

ב-1 באוגוסט 2022 חתם בדטרויט פיסטונס.

בפברואר 2023 נשלח בטרייד לפורטלנד טרייל בלייזרס, אך באוקטובר 2023 שוחרר ממנה.

בנובמבר 2023 חתם על חוזה לעונה אחת בדטרויט פיסטונס.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי אריזונה
קטגוריה:פיניקס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת קנטקי
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני אטלנטה הוקס
קטגוריה:כדורסלני דטרויט פיסטונס
קטגוריה:כדורסלני פורטלנד טרייל בלייזרס
קטגוריה:פיניקס: כדורסלנים
קטגוריה:אמריקאים שנולדו ב-1999
כפר קרנוס

[שמאל|ממוזער|200px|פסיפס [כתובת רחוב מתקופת התלמוד - כפר קרנוס נזכרת בשורה השביעית.]]

**כפר קרנוס** (גם: **כפר קרינוס**) הייתה עיירה קדומה בעמק בית שאן, אשר נזכרת במספר הקשרים בספרות חז"ל וכן במקורות חיצוניים וארכאולוגיים.

העיירה נזכרת בברייתא דתחומין שבתוספתא ובתלמוד הירושלמי כעיירה הסמוכה לבית שאן מצפון, הפטורה יחד עם בית שאן ממצוות התלויות בארץ בהוראת רבי יהודה הנשיא. הגם שבחלק מהנוסחים השם מובא בצורה "כפר קרנים", הצורה "כפר קרנוס" התאשרה כנוסח המקורי שבברייתא, עם גילוי פסיפס כתובת רחוב מתקופת התלמוד, בו הובאה בהרחבה ברייתא דתחומין, ושם נזכר שם היישוב בצורה "כפר קרנוס".

העיירה נזכרת אצל חז"ל גם במדרש אגדה חוזר על איוב, לפיו נעריו של איוב יצאו מכפר קרנוס, ולמעט אחד כולם מתו במגדל צבעייא: .

כן נזכרת העיירה במדרש אגדה על מרדכי והמן, לפיו מרדכי הכיר את אביו של המן עוד בהיותו בארץ ישראל, שם אביו של המן היה ספר בכפר קרינוס: .

באונומסטיקון של אוסביוס, מראשית המאה הרביעית לספירה, נזכר כפר גדול בשם "קרניה טרכיאה" בצפון עבר הירדן, בסמוך לירדן, אשר לפי אוסביוס והירונימוס, שם מראים לפי המסורת את ביתו של איוב.

זיהוי מוצע לעיירה הקדומה הוא באתר **ח'רבת א-טוואל** שמצפון לבית שאן, בסמוך לקיבוץ חמדיה.

## הערות שוליים

קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:ארץ ישראל ביהדות
קטגוריה:עמק בית שאן
קטגוריה:חמדיה
ריונוסוקה האגה

**ריונוסוקה האגה** (ביפנית: **羽賀 龍之介**; נולד ב-28 באפריל 1991) הוא ג'ודוקא יפני אשר מתחרה בקטגוריית המשקל עד 100 ק"ג. האגה הוא זוכה מדליית ארד מריו 2016 ואלוף העולם משנת 2015.

## ביוגרפיה וקריירה
האגה נולד בשנת 1991 בעיר נובאוקה שבדרום יפן והחל ללמוד ג'ודו בגיל 5. בשנת 2010 הוא זכה במדליית הזהב באליפות העולם לנוער שנערכה באגאדיר כאשר ניצח בגמר את קים יונג-הון הדרום-קוריאני.

בשנת 2011, הוא השתתף באוניברסיאדת שנג'ן וזכה במדליית הזהב לאחר שניצח בגמר את קלמאן דלבר הצרפתי.

באליפות העולם בשנת 2015 שנערכה באסטנה, האגה התחרה בקטגוריית המשקל עד 100 ק"ג וזכה במדליית הזהב. בקרב הראשון הוא ניצח באיפון את סטפן יוריציס הסרבי, בקרב השני הוא ניצח שוב באיפון את הנק חרול ההולנדי ובשמינית הגמר גבר בווזארי על צ'ו גו-האם הדרום-קוריאני. ברבע הגמר הוא ניצח בזכות עונשים את דימיטרי פיטרס הגרמני ובחצי הגמר ניצח את סיריל מארה הצרפתי בעזרת ניקוד יוקו כ-17 שניות לסיום הקרב. בגמר הוא ניצח את קארל-ריצ'רד פריי הגרמני בזכות עונשים. באותה השנה הוא זכה בגראנד פרי דיסלדורף ובגראנד סלאם טוקיו היוקרתי.

באולימפיאדת ריו 2016, האגה זכה במדליית הארד. בקרב הראשון הוא ניצח את ייבגניס בורודבקו הלטבי, בשמינית הגמר הוא ניצח את רפאל בוזקאריני הברזילאי וברבע הגמר הפסיד ללוקאש קרפאלק הצ'כי. האגה נשר לקרבות בית הניחומים שם גבר על בקה גביניאשווילי הגאורגי ועלה לקרב על מדליית הארד בו ניצח את ארטם בלושנקו האוקראיני.

## פרסים
מקור:
***[[ג'ודו במשחקים האולימפיים|המשחקים האולימפיים]]**:
:ריו דה ז'ניירו 2016: מדליית ארד בקטגוריית המשקל עד 100 ק"ג
***[[אליפות העולם בג'ודו|אליפות העולם]]**:
:אסטנה 2015: מדליית זהב בקטגוריית המשקל עד 100 ק"ג
***תחרויות מהסבב העולמי (מאסטרס, [[גראנד סלאם (ג'ודו)|גראנד סלאם]], גראנד פרי)**:
:גראנד פרי צ'ינגדאו 2010: מדליית ארד
:גראנד פרי בודפשט 2014: מדליית כסף
:גראנד סלאם טיומן 2014: מדליית ארד
:גראנד פרי דיסלדורף 2015: מדליית זהב
:גראנד סלאם טוקיו 2015: מדליית זהב
:גראנד פרי חוחחוט 2017: מדליית זהב
:גראנד סלאם אוסקה 2019: מדליית זהב

## קישורים חיצוניים

## הערות שוליים

קטגוריה:ג'ודוקא יפנים
קטגוריה:אלופי עולם בג'ודו
קטגוריה:מדליסטים אולימפיים יפנים
קטגוריה:ג'ודוקא באולימפיאדת ריו דה ז'ניירו (2016)
קטגוריה:יפנים שנולדו ב-1991
חסידות אוטיניא

**חסידות אוטיניא** (מכונה **אנטניא** או **אטיניא**) היא חצר חסידית שפעלה בגליציה המזרחית לפני השואה, ענף מחסידות ויז'ניץ. הוקמה בעיירה בסוף המאה ה-19, אחר מלחמת העולם הראשונה עברה לסטניסלב. האדמו"ר הראשון היה רבי חיים הגר, בנו של רבי ברוך מויז'ניץ. כיום מכהן רבי **ברוך הגר** כאדמו"ר מאוטיניא בבני ברק.

## תולדות החסידות
[ממוזער|הרב ברוך הגר, האדמו"ר מאנטניא, בעת [טיש יארצייט לרגל ההילולא של הנפש יש"י, כ"ד אייר תש"פ]]
בשנת תרנ"ג נפטר רבי ברוך מויז'ניץ. בנו השני, רבי חיים, רכש שטח בעיירה אוטיניה והקים שם את חצרו. על אף שאחיו הגדול, רבי ישראל ירש את חצרו של אביהם ורוב החסידים הלכו אליו, חלק מהחסידים פנו לרבי חיים, בהם תלמידי חכמים וגבירים רבים. חסידיו נמנו באלפים. בתי כנסת של החסידות היו נפוצים ברחבי גליציה, כמו בלייפציג ולבוב. אף בקראון הייטס נבנה בית מדרש של החסידות (קיים עד היום ברשות חסידי חב"ד).

לאחר מלחמת העולם הראשונה עברה החצר לסטניסלב הסמוכה, שם הקים רבי חיים בית מדרש גדול. בנו, רבי מנחם מנדל, חזר לאוטיניא ושיקם שם את החסידות. כעבור מספר שנים חלה בטיפוס, ונפטר בחיי אביו.

בשנת תרצ"ב נפטר רבי חיים, ועל מקומו עלה בנו רבי ישראל שלום יוסף ה"נפש ישי". נרצח באייר ה'תש"ד, יחד עם ילדיו.
החסידות נכחדה בשואה כמעט כליל.

## לאחר השואה
ממוזער|הרב ברוך הגר, האדמו"ר מאוטיניא
שרידים ממשפחות חסידי אנטניא הקימו לאחר השואה בית כנסת בתל אביב ובחיפה.

רבי חיים מאיר מוויז'ניץ הכתיר את רבי **משה הגר** (? - כ"ה באב תשנ"ד) נינו של רבי חיים מאנטניא (אביו הרב ברוך הגר היה בנו של רבי יחיאל מיכל הגר מהורודנקה אחיו וחתנו של רבי חיים), לאדמו"ר מאנטניא. הוא פתח בית מדרש ברחוב הושע בבני ברק, והתאספו סביבו כמה משפחות מחסידי אנטניא. בתשכ"ט הקים את ישיבת **טל חיים** על שם האדמו"ר רבי חיים בתל אביב, אולם הישיבה נסגרה כעבור שנים אחדות.

##### האדמו"ר הנוכחי
הרב **ברוך הגר**  בנו של רבי משה, משפיע חסידי, וראש חברה בחסידות ויז'ניץ, הוכתר לאדמו"ר עם פטירת אביו. אחיו הרב אריה פתח בית מדרש בשנת תש"פ בבני ברק, בו הוא החל לכהן כאדמו"ר. חצרו מכונה "אוטיניא-הורודנקה" על שם רבי חיים מאנטניא וחתנו רבי יחיאל מיכל מהורודנקה.

## קישורים חיצוניים
* אוטניא, באתר מרכז מורשת יהדות פולין
* 
* רבי חיים מאטיניא, בעלון "איגוד בני החבורות ויז'ניץ", באתר היברו בוקס
* האדמו"ר מאטניה רבי ישראל שלום יוסף הגר הי"ד, באתר תורתך לא שכחתי
* 
* 

## הערות שוליים

קטגוריה:חצרות חסידיות
קטגוריה:חסידות ויז'ניץ
יחסי ספרד–פקיסטן

**יחסי ספרד-פקיסטן** הם היחסים הדיפלומטיים הרשמיים בין **[[ספרד|ממלכת ספרד]]** לבין **[[פקיסטן|הרפובליקה האסלאמית של פקיסטן]]**.

## סקירה כללית
פקיסטן וספרד נהנות מיחסים ידידותיים ולבביים. המגעים הראשונים בין פקיסטן לספרד התקיימו בשנות החמישים המוקדמות של המאה העשרים. היחסים בין המדינות כוננו בין השנים 1955–1960.

שגרירות פקיסטן בספרד מואמנת גם על יחסיהן של פקיסטן ואנדורה.

## נציגויות דיפלומטיות
* פקיסטן מיוצגת בספרד בדרג השגרירות באמצעות שגרירות שהיא מחזיקה במדריד, בירת המדינה. פקיסטן מיוצגת בספרד גם בדרג הקונסולרי באמצעות שתי קונסוליות שהיא מחזיקה בערים: ברצלונה, ובילבאו.
* ספרד מיוצגת בפקיסטן בדרג השגרירות באמצעות שגרירות שהיא מחזיקה באסלאמבאד, בירת המדינה. ספרד מיוצגת בפקיסטן גם בדרג הקונסולרי באמצעות שתי קונסוליות שהיא מחזיקה בערים: לאהור, וקראצ'י.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
תאגיד סיירה נבדה

**תאגיד סיירה נבדה **או **SNC** (ראשי תיבות באנגלית של:** S**ierra** N**evada** C**orporation) הוא תאגיד אמריקאי בבעלות בלעדית של זוג המיליארדרים פַתִיח (מנכ"ל) ואֶרֶן (נשיאה) אוֹזְמַן, אמריקאים שהיגרו מטורקיה. התאגיד עוסק במערכות אלקטרוניות ואינטגרציה, עם התמחות בלוויינים זעירים, טלרפואה, מערכות שו"ב, הגנת סייבר ועוד. התאגיד מקיים חוזים קבועים ומתחדשים עם גורמים ביטחוניים כגון הכוחות המזוינים של ארצות הברית, נאס"א, התעשייה האווירית, וכן חברות חלל פרטיות. משרדיה הראשיים בספארקס, נבדה.

ל-SNC חברות בת וחברות מסונפות, עם כ-3,000 עובדים ב-34 מקומות, ב-19 ממדינות ארצות הברית, וכן באנגליה, גרמניה וטורקיה.

## היסטוריה
החברה נוסדה בשנת 1963 על ידי ג'ון צ'יסהולם. בתחילה כעסק קטן עם מספר עובדים, שפעלו בהאנגר מטוסים ב, נבדה. בשנת 1994 נרכשה החברה על ידי הזוג אוזמן. פתיח אוזמן היה אחד העובדים הוותיקים (13 שנה) אז בחברה. על אף ההצלחה שלה זכו, תאגיד סיירה נבדה מאז בבעלות פרטית בלעדית של הזוג אוזמן והונם האישי הוערך בשל כך (יולי 2018) בכ-1.3 מיליארד דולר (לכל אחד).
[ממוזער| [דרים צ'ייסר|Dream Chaser של SNC]]

## היסטוריית רכישות
* TRJet Havacilik Teknolojileri A.Ş.7 (TRJet) (יוני 2015)
* Kutta Technologies Inc. (אפריל 2015)
* Kutta Radios Inc. (אפריל 2015)
* 328 Support Services GmbH (328 SSG) (פברואר 2015)
* Sierra Completions (אוקטובר 2014)
* ORBITEC (יולי 2014)
* HMA Fire LLC (יולי 2014)
* 3S Certification LLC (ספטמבר 2012)
* 3S Engineering (ספטמבר 2012)
* SpaceDev, Inc. (דצמבר 2008)
* MicroSat Systems, Inc. (ינואר 2008)
* Straight Flight, Inc. (פברואר 2007)
* WaveBand Corporation (מאי 2005)
* Aviation Resources Delaware, Inc. (יוני 2004)
* Inter-4 (אוקטובר 2003)
* Turtle Mountain Communications, Inc. (יוני 2003)
* Plano Microwave, Inc. (אוקטובר 2001)
* Spectral Systems, Inc. (פברואר 1999)
* Advanced Countermeasure Systems (מרץ 1998)

## ראו גם
* SpaceX
* ביגלו אירוספייס

## קישורים חיצוניים

* 

## הערות שוליים

קטגוריה:חברות אלקטרוניקה אמריקאיות
ארווין הובר

**ארווין הובר** (נולד ב-26 ביולי 1946) הוא פוליטיקאי גרמני. כיהן כנשיא המפלגה הנוצרית-סוציאלית בבוואריה (CSU) בין השנים 2007 עד 2009.

## ראשית חייו
ארווין הובר נולד ברייסבאך, במחוז דינגולפינג-לנדאו שבבוואריה. הוא למד בבית הספר היסודי ברייסבאך והמקצוע הראשון שלו היה ניהול כספים בשנת 1963. לאחר שעבר כמה משרות הוא החל לעבוד במשרד האוצר של מדינת בוואריה בשנת 1970. בתקופת חייו זו הוא למד כלכלה באוניברסיטת מינכן.

## קריירה פוליטית
בין השנים 1967 ל-1983 היה הובר יושב ראש התאחדות הצעירים. מאז שנת 1988 היה הובר חבר במועצת CSU, ובין השנים 1993 עד 2008 הוא היה יו"ר CSU בבוואריה הנמוכה.

### נשיאות מפלגת האיחוד החברתי-נוצרי של בוואריה
לצד שר הפנים גונתר בקשטיין, הובר היה היורש המבטיח ביותר של אדמונד שטויבר, ראש ממשלת בוואריה, אם שטויבר היה עובר לממשלה הפדרלית של גרמניה לאחר הבחירות הכלליות ב-2002, אולם שטויבר נרתע מן המהלך. לאחר ההודעה על התפטרותו של שטויבר ב-2007, היה הובר בין המועמדים לנשיאות המפלגה, לצד שני מועמדים נוספים, והוא נחשב למועמד המוביל. ב-29 בספטמבר 2007 נבחר הובר לתפקיד נשיא המפלגה ברוב של 58.19% מקולות הבוחרים.

בשל ההפסד של מפלגתו בשנת 2008 בבחירות בבוואריה, הודיע הובר על התפטרותו מנשיאות המפלגה ב-25 באוקטובר 2008.

### תפקידים ציבוריים
באוקטובר 1994 מונה הובר לשר בממשלת בוואריה שבראשותו של אדמונד שטויבר. מנובמבר 1995 עד אוקטובר 1998 הוא היה שר האוצר של בוואריה. בדצמבר 2005 עבר הובר למחלקה לכלכלה ותחבורה בבוואריה.

בחודש פברואר 2008 הואשם הובר בהסתרת מידע אודות מצבה הכלכלה של BayernLB. בעקבות הפרשה דרשה האופוזיציה את התפטרותו לקראת הבחירות במדינה. עם הכישלון של טרנספיד וההכרזה על נתוני הרבעון הראשון שלה בשנת 2008 (שכללו הפסד של 2 מיליארד אירו) התחזקה הדרישה שיתפטר. לאחר שנודע שבעקבות המשבר הכלכלי העולמי תקבל BayernLB סיוע פדרלי בסכום של 5.4 מיליארד אירו הודיע הובר על התפטרות מתפקיד שר האוצר של בוואריה. באוקטובר 2017 החליט הובר להסיר את מועמדותו לפרלמנט של בוואריה בבחירות שיתקיימו בשנת 2018.

## חיים אישיים
הובר הוא נוצרי קתולי. נשוי ואב לשני ילדים.

## ראו גם
* אנגלה מרקל
* בוואריה

## קישורים חיצוניים

* הובר, ארווין
* ארווין הובר, MDL באתר CSU

## הערות שוליים

קטגוריה:בוגרי אוניברסיטת מינכן
קטגוריה:פוליטיקאים גרמנים
קטגוריה:גרמניה: פוליטיקה
קטגוריה:גרמנים שנולדו ב-1946
לורה (נהר)

**לורה** (בנורווגית: **Lora**) הוא נהר בצפון מחוז אופלנד בנורווגיה, המהווה את אחד היובלים הדרום מערביים של הגודברנדסדלסלוגן. 

## גאוגרפיה
נהר הלורה זורם מנקודה דרומית להר הסקרבדאלסגן לכיוון מזרח-צפון מזרח לאורך 41.5 קילומטר ונשפך לגודברנדסדלסלוגן ליד העיירה לורה. זרימתו הממוצעת היא 6.53 מטר קוב לשנייה. הלורה הוא היובל הגדול ביותר של הגודברנדסדלסלוגן ב-לסיה (Lesja) והיה המקור העיקרי להצפות באזור. 

בשנת 1973 הוכרז הלורה כנהר לשימור ונאסר להקים עליו תחנות כוח הידרואלקטריות. בשנת 2006, בעת ההכרזה על הגן הלאומי ריינהיימן, הוכרז גם החלק המערבי של עמק הלורה (Lordalen), בשטח של כ-21 קילומטר רבוע כאזור שימור מוגן. 

## קישורים חיצוניים

## הערות שוליים

קטגוריה:נורווגיה: נהרות ונחלים
קטגוריה:מזרח נורווגיה: נהרות ונחלים
האצטדיון המרכזי (קרסנויארסק)

**האצטדיון המרכזי של קרסנויארסק** הוא אצטדיון ספורט רב-תכליתי הממוקם בעיר קרסנויארסק שבדרום רוסיה. הוא מכיל 22,500 מושבים ומהווה למגרש הבית של מועדון הכדורגל "יניסיי" והנבחרת הלאומית של רוסיה ברוגבי.

האצטדיון מארח גם משחקים במסגרת אליפות רוסיה ברוגבי והוא משמש גם כמגרשן של קבוצות קרסני יאר ויניסיי-STM.

עד לשיפוץ בשנת 2018 הכיל 22,500 מושבים. לאחר שיפוץ מקיף ירדה כמות המושבים ל-15,000 מושבים.

## מאפיינים
* תכולה: 15,000 איש.
* שטח המגרש: 7,700 מ"ר
* 8 מסלולי ריצה של 400×10 מטר
* 4 מתחמי קפיצה למרחק.
* 2 מתחמי קפיצה לגובה.
* מתחם קפיצה במוט.
* מתחם זריקת מוט וזריקת דיסק.

## קישורים חיצוניים

*
* האצטדיון באתר ממשלת מחוז קרסנויארסק
* האצטדיון באתר Sportcom.ru

קטגוריה:אצטדיוני כדורגל ברוסיה
קטגוריה:קרסנויארסק: ספורט
קטגוריה:יניסיי קרסנויארסק (כדורגל)
מגדל צבעייא

**מגדל צבעייא** (גם **מגדל צבעיה**, **מגדל דצבעיא**, ו**מגדל צבעים**) הייתה עיירה יהודית קדומה בגליל התחתון, אשר נזכרת רבות בספרות חז"ל.

העיירה נזכרת בתלמוד הבבלי, בתלמוד הירושלמי ובמדרש איכה רבה כעיירה יהודית גדולה שחרבה במהלך מרד בר כוכבא או לאחר מכן, לצד מספר עיירות נוספות בגליל התחתון, ובהן שיחין וכבול:
.

העיירה נזכרת בתלמוד הירושלמי גם כיישוב ממנו העלו מעשרות לבית המקדש, לצד מהלול וציפורי, ובהקשר אחרת נזכרת בתלמוד הירושלמי ובמדרש בראשית רבה כמקום בו גידלו עצי שקמים, אך נהגו בהם איסור כיוון ששימשו בעבר הרחוק לבניית המשכן: .

העיירה נזכרת אצל חז"ל גם במדרש אגדה חוזר על נערי איוב, לפיו יצאו מכפר קרנוס, ולמעט אחד, כולם מתו **במגדל צבעייא**.

בנוסף, נזכרת העיירה במדרש קהלת רבה בסיפור מעשה על רבי יונתן: . כמו כן, נזכרת העיירה כמקום בו עבר רבי שמעון בר יוחאי לאחר שטיהר את טבריה מעצמות המתים בה לאחר צאתו מהמערה: .

יש המציעים את זיהויה של העיירה באתר ח'רבת ואדי חמאם שלמרגלות הר ארבל, בו אותרו שרידי כפר ובית כנסת מתקופת התלמוד, או לחלופין בחרבת מג'דל הסמוכה, כהצעת החוקר ישעיהו פרס. מג'דל זו מזוהה כשלעצמה עם **מגדל נוניא** (בארמית - מגדל הדגים) שבמקורות חז"ל ועם **טריכאי** (ביוונית – ערימת דגים ממולחים) שבכתבי יוסף בן מתתיהו. מנגד, ולאור המדרש על קרבתה היחסית של העיירה לכפר קרנוס, היו שהציעו לזהותה באתר דרומי יותר, ובפרט בחרבת דובר (ח'רבת א-דוויר) שבעמק הירדן, בסמוך לירמוך.

## הערות שוליים

קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:הגליל התחתון
האן (נהר בסין)

**נהר האן** (בסינית: **汉江**; ידוע גם בשמותיו הסיניים Hanshui, Han Jiang) הוא הגדול ביובלי מערכת היאנגצה במרכז סין. אורכו 1,532 ק"מ, ואגן הניקוז שלו מקיף 174,300 קמ"ר. הנהר נתן את שמו לשושלת האן ומכאן גם ההגדרה העצמית של הסינים כבני האן.

נהר האן יוצא מדרום-מזרח מחוז שאאנשי וזורם דרך מחוז חוביי בכיוון צפון-מערב –דרום-מזרח. בשפכו ליאנגצה שוכנת העיר ווהאן. על אפיקו בצפון-מזרח חוביי הוקם בשנים 1958–1973 סכר הידרואלקטרי דנז'יאנגקו , ומאז עוד הוגבה. האגם שנוצר בעקבותיו הוא הגדול באגמים המלאכותיים בסין.

## קישורים חיצוניים

* 
* 

קטגוריה:סין: גאוגרפיה
קטגוריה:סין: נהרות
קטגוריה:חוביי
קטגוריה:שאאנשי
קטגוריה:יאנגצה
סקוט (חברת תעופה)

[ממוזער|שמאל|250px|[איירבוס A320|איירבוס A320-200 של החברה]]
**סקוּט** (באנגלית: **Scoot**) היא חברה סינגפורית לטיסות חסך הפועלת מנמל התעופה סינגפור צ'נגי. החברה היא חברת בת של חברת התעופה הלאומית סינגפור איירליינס.

## תולדות החברה
החברה נוסדה בשנת 2011, לאחר שחברת האם סינגפור איירליינס הודיעה על כוונתה להקים חברת תעופה לטיסות חסך לטווחי טיסה בינוניים וארוכים. החברה החלה להפעיל טיסות מסחריות ביוני 2012 במטוסי בואינג 777-200ER שהועברו מסינגפור איירליינס, ויעדיה הראשונים היו הערים האוסטרליות סידני וגולד קוסט.

בשנת 2016 הצטרפה החברה לברית חברות התעופה לטיסות חסך Value Alliance. מאוחר יותר באותה השנה הודיעה סינגפור איירליינס על איחודן של שתי חברות הבת סקוט וטייגראייר תחת המותג "סקוט". האיחוד יצא לפועל במאי 2017, כאשר קוד ה-IATA וה-ICAO של החברה המאוחדת הם אלו ששימשו את טייגראייר לפני האיחוד.

## צי המטוסים
צי המטוסים של החברה נכון לינואר 2019:

## קישורים חיצוניים

* 

## הערות שוליים

קטגוריה:חברות תעופה סינגפוריות
קטגוריה:חברות לטיסות חסך
בוני סומרוויל

**בוני סומרוויל** (נולד ב-24 בפברואר 1974) היא שחקנית וזמרת אמריקאית. הופיעה במספר סרטים וסדרות טלוויזיה, בהן "NYPD Blue", "גרוס פוינט", "חברים", "The O.C.", "קשמיר מאפיה", "סודות המטבח", "שיגעון בנהר" ו-"Golden Boy". היא כיכבה גם בתור ד"ר כריסטה לורנסון בעונה הראשונה של הדרמה הרפואית של CBS "קוד בלאק".

## ראשית חייה
סומרוויל נולד וגדלה ברובע ברוקלין של העיר ניו יורק. היא התחילה לשחק ולשיר בגיל צעיר. סומרוויל למדה בבוסטון קולג', והתמחתה במשחק במחזות זמר. בסיום הלימודים שלה חזרה לגור בביתה, על מנת לנסות להתפרנס ממשחק.

## קריירה
כשעבדה בתור מלצרית תפסה את עינם של מספר סוכני דוגמניות. בגיל 22 היא עברה לגור בלוס אנג'לס, והקימה שם להקה. היא שרה קולות רקע באלבום הבכורה של ג'ושוע ראדין, "We Were Here". שירה "Winding Road" נכלל בפסקול זוכה גראמי לסרט "גארדן סטייט", בבימויו של זאק בראף.

תפקידה הראשון בתור שחקנית היה ניצבת בסרט "סיטי הול" (1996). התפקיד מרכזי הראשון שלה בטלוויזיה היה התפקיד הראשי במיני סדרה של CBS בשם "Shake, Rattle and Roll: An American Love Story" (1999), שבו היא גם שרה. בשנת 2000 כיכבה סומרוויל בסדרה "גרוס פוינט", ומאוחר יותר שיחקה את רייצ'ל הופמן, עמיתה של סנדי כהן, בעונה אחת הראשונה של The O.C..

סומרוויל הופיעה גם בתפקיד חברתו של רוס גלר, מונה, בשבעה פרקים בעונה השמינית של "חברים". במהלך העונה האחרונה (2004–2005) של "NYPD Blue", היה לה תפקיד משנה בתור הבלש לורה מרפי. היא הופיעה בחמישה עשר פרקים.

בשנת 2005 הופיעה סומרוויל בתפקיד ראשי בסיטקום קצר-הימים "סודות המטבח" לצד בראדלי קופר ברשת FOX. ב-2008 היא כיכבה בסדרת הדרמה הקומית של רשת ABC "קשמיר מאפיה", לצד לוסי ליו, מירנדה אוטו ופרנסס אוקונור. הופיעה גם כאורחת בסדרה "גארי לא נשוי".

לסומרוויל היו תפקידים קטנים בסרטים "ספיידרמן 2", "שיגעון בנהר", "לידה כואבת", "הרי את מכושפת לי", "גוונים של ריי", "האמת המכוערת" ו"לידה כואבת". היה לה תפקיד ראשי בסרט הקומדיה העצמאי מ-2010 "הבת שלנו הכי", לצדם של ניל פטריק האריס ואיימי סידריס. היא שיחקה את סאם, שעוברת לניו יורק עם בן זוגה, ג'ף (האריס), בניסיון להכניס את בתם בת החמש לגן ילדים פרטי יוקרתי. ביוני 2010, הופיעה סומרוויל בפרק של "רופא להשכיר".

ב-2011, כיכבה סומרוויל בסרט חג המולד של ערוץ הולמרק "A Holiday Engagement", שבו היא שרה את השיר "Angels We Have Heard on High".

ב-2013 שיחקה את הבלשית מקנזי בסדרה "Golden Boy", ששודרה במשך עונה אחת. ב-2018 שיחקה בסרטו של בראדלי קופר "כוכב נולד".

סאמרוויל היא זמרת בלהקת Band from TV, לצד גרג גרונברג, בוב גיני, ג'יימס דנטון, יו לורי, ג'סי ספנסר, בארי סרנה, בראד סאווג', ריץ' ויינר וכריס קלי.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:זמרות אמריקאיות
קטגוריה:זמרים אמריקאים
קטגוריה:בוגרות בוסטון קולג'
קטגוריה:בוגרי בוסטון קולג'
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
Jackson 5 Christmas Album

**Jackson 5 Christmas Album** (בתרגום חופשי: **אלבום חג המולד של חמישיית הג'קסונים**) הוא אלבום האולפן הרביעי של "חמישיית הג'קסונים" שיצא לאור בחברת מוטאון. באלבום נכללו גרסאות של הלהקה ללהיטי חג המולד כמו "Santa Claus Is Comin' to Town", "I Saw Mommy Kissing Santa Claus" ו-"Santa Claus Is Coming to Town". האלבום שהה במשך ארבעה שבועות בראש מצעד אלבומי חג המולד שערך המגזין בילבורד במהלך חודש דצמבר. מכירות האלבום הגיעו ל-3.5 מיליון עותקים ברחבי העולם.

במהלך השנים נכללו חלק משירי האלבום באוספי חד המולד שונים שהוציאה מוטאון. בשנת 2009 יצא האלבום בגרסה מחודשת שכללה ברכות לחג שהוקלטו על ידי חברי הלהקה, רמיקסים ומחרוזת שירי חג המולד.

## רשימת השירים

## קישורים חיצוניים

קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומי חג המולד
קטגוריה:אלבומי חברת מוטאון
אופלנד (נורווגיה)

**אופלנד** (בנורווגית: **Oppland**) היה אחד ממחוזות נורווגיה עד ה-1 בינואר 2020, שנמצא מצפון לאוסלו. למחוז גבול משותף עם המחוזות הדמרק,  בוסקרוד, אוסלו (המהווה מחוז בפני עצמה), סוגן והפיורדים, מרה ורומסדל וטרנדלג. ממשל המחוז נמצא בלילהאמר.

ינלנה היה אחד מכמה שמות שהוצעו לאזור החדש שנוצר ממיזוג המחוזות מהדמרק ואופלנד. שני המחוזות אוחדו מחדש לאחר פיצולן בשנת 1781 . מבחינה היסטורית, האזור היה ידוע בכינויו "אופלנדן".

## גאוגרפיה
המחוז חולק לחמישה מחוזות: גודבראנדס, ואלדרס, טוטן, האדלנד ולנד.

אופלנד כוללת את העיירות לילהאמר, גיוויק, אוטה ופגארנס, ושני ההרים הגבוהים ביותר של נורווגיה, גליטרטינד וגאלדפיגגן.

עמק גודברנד מקיף את נהר גודברנדסדלגאגן, וכולל את האזור המשתרע מג'וטונהיימן עד באגן בנהר בגנה. זהו מקום ידוע לסקי ולספורט חורף. מרכזי האוכלוסייה העיקריים באזור זה היו ביתוסטולן ופגארנס. שמונה מעשרת ההרים הגבוהים ביותר בנורווגיה ממוקמים בחלק המערבי של אופלנד.

## אטימולוגיה
בתקופות הנורדיות נקראו החלקים הפנימיים של נורווגיה אופפלונד 'המדינות העליונות'. 

בשנת 1757 הופרדו החלקים הפנימיים של מחוז אקרסהוס הגדול, וקיבלו את השם מחוז אופלנדן. זה חולק בשנת 1781 למחוז כריסטיאן (על שם המלך כריסטיאן השביעי) ולמחוז הדמרקנס . 

## סמל
הסמל נוצר ב-1989.

## נפות
ימין|ממוזער|550x550 פיקסלים|הנפות במחוז אופלנד

במחוז באופלנד היו 26 נפות: 

## קישורים חיצוניים

* 

## הערות שוליים

קטגוריה:נורווגיה: מחוזות לשעבר
ישיבת עץ חיים (באבוב)

[ממוזער|230px|האדמו"ר רבי [שלמה הלברשטאם (הראשון) מבאבוב]]
[ממוזער|רבי [בן-ציון הלברשטאם מבאבוב]]
**ישיבת עץ חיים** היא רשת ישיבות שהתקיימה בגליציה, ומרכזה בבובובה. 

הוקמה בשנת תרמ"ג (1883) בוישניצה על ידי רבי שלמה הלברשטאם האדמו"ר הראשון מבאבוב, והתפתחה לממדי ענק בתקופת בנו רבי בן ציון הלברשטאם. בשיא כוחה מנתה הישיבה 300 בחורים בסניף המרכזי, וכ-2000 תלמידים בלמעלה מ-40 סניפים.

## הקמת הישיבה
הישיבה הוקמה בשנת ה'תרמ"ג (1883) בווישניצה, והצמיחה מקרבה לומדים ומשפיעים בהרבה ישיבות. בשנת תרנ"ג (1893) עבר רבי שלמה לבובובה והעביר את ישיבתו לשם. אחר פטירתו בתרס"ה עבר ניהול הישיבה לידי בנו, רבי בן ציון. הישיבה התקיימה עד לפרוץ מלחמת העולם הראשונה, אז נמלט הרבי לווינה שם שהה 3 שנים, ואחר כך שהה במרינבאד מספר שנים נוספות.

## הקמת הישיבה מחדש
בשנת תרע"ט (1919) הקים מחדש את הישיבה בקראקא. הוא ראה כי בהשפעת מלחמת העולם הראשונה צצו ארגונים שונים של השכלה וציונות שסחפו את הצעירים. הוא ראה זאת כ"צו השעה", ופתח מחדש את ישיבת "עץ חיים". מסופר כי הרבי ניחן בכישרון מיוחד לרדת לנבכי נפש האדם ואף היה בעל חכמה בהוויות העולם, מה שתרם להצלחתו. מאות סטודנטים יהודים שהרבי יצר איתם קשר שבו לשמירת מצוות בעטיו. הישיבה התפתחה במהירות, ותוך תקופה קצרה מהקמתה מחדש כבר למדו בה כשלש מאות בחורים. הרבי היה נשאר ער לילות ארוכים, הן כדי ללמוד ולדבר עם התלמידים, והן כדי לטפל בנטל הכלכלי של הישיבה. הוא אף הפך לבעל חוב בשל ההוצאות הרבות. בשנת תרפ"א (1921) שב הרבי לבאבוב, מלווה במאות תלמידיו. המקום היה צר מהכיל את כל המתדפקים על דלתה של ישיבתו, והוא החל לפתוח ישיבות נוספות בעיירות הסמוכות. בכתבה משנת ה'תרצ"ה מתואר על כארבעים ישיבות ובהם למעלה מאלפיים תלמידים.

בישיבה היה קיים ארגון בשם "תומכי דאורייתא" לסייע כלכלית בידי התלמידים.

##### בית הספר למלאכה
חידוש שהנהיג הרבי, שלא היה קודם, בסביבות שנת ה'תרצ"ה (1935) הקים בוסלוי ישיבה שמשלבת לימוד מלאכה, כמלאכת יד, לאלו שאינם מוכשרים ללימוד מלאכת קודש כרבנים שוחטים ודיינים.

## ישיבת באבוב לאחר השואה
לאחר השואה הקים רבי שלמה הלברשטאם את ישיבת באבוב בארצות הברית, באפר איסט סייד. לאחר מכן הועברה הישיבה לקראון הייטס.
בתשכ"ז עברה הישיבה לבורו פארק.

כיום ישנם בבורו פארק ישיבות באבוב משני הפלגים.

#### בישראל
בקריית באבוב נמצאת ישיבת **קדושת ציון**, ישיבה מיוחדת לבחורים אמריקאיים הבאים ללמוד בארץ. הישיבה קרויה על שם רבי בן ציון, מייסד הישיבות.

בשנת ה'תשס"ה (2005) הקים האדמו"ר הנוכחי מבאבוב את ישיבת עץ חיים בבני ברק על שמה של הישיבה בבאבוב. בראשות הישיבה עומד הרב מאיר לוריא, ראש כולל חלקת יעקב (ברייש). המשפיע הוא רבי אשר ישעיה רוזנבוים, האדמו"ר מזוטשקא.

## לקריאה נוספת
* 

## קישורים חיצוניים
* 

## הערות שוליים

קטגוריה:ישיבות היסטוריות באירופה
קטגוריה:ישיבות חסידיות
קטגוריה:חסידות באבוב